मुम्बई के 3 विद्यार्थी झरने में डूबे  
मुम्बई के तीन विद्यार्थियों के लिए साप्ताहांत की मौजमस्ती त्रासदीपूर्ण साबित हुई। तीनों विद्यार्थी ठाणे में स्थित एक झरने में डूब गए।
मुम्बई के तीन विद्यार्थियों के लिए साप्ताहांत की मौजमस्ती त्रासदीपूर्ण साबित हुई। तीनों विद्यार्थी महाराष्ट्र के ठाणे जिले में स्थित एक झरने में डूब गए।  पुलिस निरीक्षक सीएम जाधव ने सोमवार को बताया कि तीनों वसई के तुंगरेश्वर झरने में तैरने गए थे। मुम्बई से लगभग 60 मिलोमीटर दूर स्थित यह स्थल साप्ताहांत में पिकनिक मनाने के लिए मशहूर है।  जाधव ने कहा, "वे तैरने में कुशल नहीं थे और सम्भवत: पानी की थाह नहीं लगा पाए और डूब गए।"  सोनू कन्नौजिया (19), मयूर वाघमारे (19), और अभिषेक मोरे (21) के शव रविवार देर शाम निकाल लिए गए। बाद में परिजनों को शव सौंप दिए गए।